Marcel Haščák

Marcel Haščák (* 3. február 1987, Poprad) je slovenský reprezentant v ľadovom hokeji. V súčasnosti pôsobí v slovenskom klube HC Prešov.

Klubový hokej

Haščák svoju hokejovú kariéru odštartoval v Poprade. Po viacerých úspešných juniorských sezónach debutoval v extralige ako osemnásťročný, v sezóne 2005/2006, kedy odohral 50 zápasov so ziskom troch bodov. Posledná sezóna v drese Popradu bola 2009/2010. Počas tejto sezóny odohral 50 zápasov, v ktorých ktorých zaznamenal 27 bodov (19 gólov, 8 asistencií) a so ziskom 107 trestných minút bol 3. najtrestanejší hráč v extralige. Pred sezónou 2010/2011 podpísal s klubom HC Košice dvojročný kontrakt. V úvodnej sezóne v drese Košíc nastúpil na 47 zápasov, získal 35 bodov (17+18) a tešil sa z majstrovského titulu. V nasledujúcej sezóne 2011/2012 odohral 46 zápasov základnej časti (17+12) a 11 zápasov play-off (4+5). V sezóne 2012/2013, poslednej v košickom drese, strelil za Košice v 51 zápasoch 31 gólov, celkovo zaznamenal 64 bodov a stal sa druhým najproduktívnejším hráčom slovenskej extraligy. V auguste 2013 absolvoval skúšku v lotyšskom klube Dinamo Riga.Marcel Haščák na skúške v Diname Riga, www.hockeyslovakia.sk, 05.08.2013 Po jedenásťdňovej skúške podpísal s účastníkom Kontinentálnej hokejovej ligy (KHL) Dinamo Riga ročnú zmluvu.Haščák podpísal zmluvu s Rigou, www.slovakkhl.sk, 22.08.2013 Hneď v úvode sezóny sa však zranil a pre zranenie nohy vynechal takmer sedemtýždňov. Haščák vynechá pre zranenie asi štyri týždne, www.slovakkhl.sk, 13.09.2014 Za Rigu odohral celkovo 36 stretnutí, v ktorých zaznamenal 13 bodov (6+7). Pred sezónou 2014/2015 sa dohodol na dvojročnej zmluve s Amurom Chabarovsk.Chabarovsk  angažoval Špirka, Haščáka a Miklíka, www.osporte.sk, 05.05.2014 V 48 dueloch v drese Amuru si pripísal na konto 11 bodov za päť gólov a šesť asistencii. Pridal k nim 49 trestných minút. Vedenie klubu s ním však po konci základnej časti rozviazalo kontrakt. Amur Chabarovsk predčasne rozviazal zmluvy so Špirkom a Haščákom, www.hokej.sk, 25.2.2015 Pred sezónou 2015/2016 sa na rok upísal českému klubu HC Energie Karlovy Vary. Haščák novou posilou Karlových Varov, www.hokej.sk, 24.7.2015 V úvode sezóny sa zranil a vynechal tri mesiace.Haščák dlhodobo zranený, www.hokejkv.cz, 27.10.2015Haščáka čaká operácia, www.hokej.sk, 27.10.2015 V základnej časti odohral 44 zápasov so ziskom 14 bodov (11+3). V baráži patril k dôležitým článkom Karlových Varov, keď v jedenástich zápasoch strelil šesť gólov a pridal aj dve asistencie. Pred sezónou 2016/2017 sa dohodol na dvojročnej zmluve s českým extraligovým tímom HC Kometa Brno.Haščák posilou Komety Brno, www.hockeyslovakia.sk, 02.05.2016

Štatistiky
       Základná časť    Play-off Sezóna  Tím Liga Z G A B  TM Z G  A  B TM 2005-06 HK Poprad SVK 37 1 1 2 4 13 0 1 1 2 2006-07 HK Poprad SVK 43 11 7 18 50 6 2 2 4 4 2007-08 HK Poprad SVK 51 17 22 39 50 5 1 3 4 0 2008-09 HK Poprad SVK 37 11 9 20 99 — — — — — 2009-10 HK Poprad SVK 45 17 8 25 105 5 2 0 2 0 2010-11 HC Košice SVK 37 15 16 31 63 10 2 2 4 43 2011-12 HC Košice SVK 46 17 12 29 81 11 4 5 9 10 2012-13 HC Košice SVK 50 31 31 62 48 — — — — — 2013-14 Dinamo Riga KHL 31 6 7 13 19 3 0 0 0 0 2014-15 Amur Chabarovsk KHL 48 5 6 11 49 — — — — — 2015-16 HC Energie Karlovy Vary CZE 26 11 3 14 32 — — — — —  HC Energie Karlovy Vary CZE baráž 11 6 2 8 4 — — — — — 2016-17 HC Kometa Brno CZE            . . . . . . . . . .

Reprezentácia
V slovenskom drese odohral 59 zápasov, strelil 5 gólov. Zúčastnil sa na majstrovstviev sveta v roku 2012 (striebro), 2013 i 2014.

 Referencie 

 Iné projekty 

Externé odkazy


Kategória:Slovenskí hokejisti
Kategória:Slovenskí olympionici
Kategória:Hráči HK Poprad
Kategória:Hráči HC Košice
Kategória:Hráči HC Karlovy Vary
Kategória:Hráči Dinamo Riga
Kategória:Hráči Amur Chabarovsk
Kategória:Hráči Kometa Brno
Kategória:Hráči HC Slovan Bratislava
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2017
Kategória:Účastníci MS v hokeji 2018
Kategória:Osobnosti z Popradu